મુલુંડના આ પંચાલભાઈઓ તેમને રસ્તા પરથી લઈ ગયા. પહેલાં તેમના વાળ કપાવ્યા અને ત્યાર બાદ નવડાવીને નવાં કપડાં પહેરાવી તેમને હૉસ્પિટલ લઈ ગયા. ત્યાં તેઓ કીર્તિભાઈની સારવાર કરાવી રહ્યા છે અને મંગળવારે તેમના પગનું ઑપરેશન સતત સાત કલાક ચાલ્યું અને સફળ રહ્યું હતું. ઑપરેશન વખતે આખો દિવસ બધા હૉસ્પિટલમાં હાજર રહ્યા હતા. આ પંચાલભાઈઓએ કીર્તિની સારવાર માટે હૉસ્પિટલમાં એક ખાસ માણસ ૨૪ કલાક તેમની દેખરેખ માટે રાખ્યો છે. એ જાણી કીર્તિ પંચાલના ભાઈએ પંચાલભાઈઓને પત્ર લખીને જણાવ્યું હતું કે ‘અમારી આર્થિક પરિસ્થિતિ સારી ન હોવાથી અમે તેને સંભાળી શકતા નથી. જ્યારે પણ તેનું અવસાન થાય ત્યારે અમારા ભાઈઓના પરિવારના સભ્યો ઉપસ્થિત રહેશે.’